Publication: Magyar Közlöny
Issue: MK-2001-48 (Year: 2001, Number: 48)
Era: 1990-2004
Section: szóló 15/1985. (XII. 31.) KM rendelet hatályát veszti.
Paragraph Index: 206

(2) A melléklet más módosítását, ami nem az I. fejezet, elfogadottnak kell tekinteni aa) attól a naptól számított kétéves időtartam végén, amelyiken azt elfogadás céljából továbbították a Szerződő Kormányokhoz; vagy bb) egy eltérő időszak végén, ami nem lehet egy évnél kevesebb, amennyiben az elfogadás idején úgy határozták meg a kibővített Tengerészeti Biztonsági Bizottságban jelen levő és szavazó Szerződő Kormányok kétharmados többségével. Azonban amennyiben a meghatározott időn belül, vagy a Szerződő Kormányok több mint egyharmada, vagy azok a Szerződő Kormányok, melyek egyesített kereskedelmi flottája a világ kereskedelmi flottája vegyes tonnatartalmának legalább ötven százalékát teszi ki, értesíti a Szervezet Főtitkárát, hogy ellenzi a módosítást, úgy azt nem elfogadottnak kell tekinteni. (vii) (1) Az Egyezmény valamely Cikkének vagy a melléklet I. fejezetének módosítása azokra a Szerződő Kormányokra nézve, melyek elfogadták azt, hat hónappal azon nap után fog hatályba lépni, amelyiken azt elfogadottnak tekintik, és mindegyik Szerződő Kormányra nézve, amelyik azt a napot követően fogadja el, az azon Szerződő Kormány általi elfogadás napját követő hat hónappal lép hatályba.

Source: https://magyarkozlony.hu/hivatalos-lapok/b681b084105297a6938b3ac2cb45019b7e59a3d3/dokumentumok/818ae9723ab80043b21864c26caf4b61d690eaf5/letoltes